###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 36/2021. (XI. 23.)** Az önkormányzat és intézményei 2022. évi belső ellenőrzési tervének javaslata

**A20 37/2021. (XI. 23.)** A 222/2020. (XII. 15.) önkormányzati határozat visszavonásának javaslata

**A20 38/2021. (XI. 23.)** A COVID-19 betegséggel összefüggésben keresőképtelen önkormányzati dolgozók részére a táppénz és a munkajövedelem közötti különbözet megfizetésének javaslata

**A20 39/2021. (XI. 23.)** A berettyóújfalui 3682 hrsz.-ú ingatlan értékesítésének javaslata

**A20 40/2021. (XI. 23.)** A berettyóújfalui 3019 hrsz.-ú ingatlan értékesítésének javaslata

**A20 41/2021. (XI. 23.)** A berettyóújfalui 4267 hrsz.-ú ingatlan értékesítésének javaslata

**A20 42/2021. (XI. 23.)** Az Interreg V-A Románia-Magyarország ROHU394 – BETTER HEALTH BETTER LIFE programhoz történő kapcsolódás javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2021. november 23-án megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Csarkó Imre bizottsági tag/levezető elnök

Nagy István bizottsági tag

Gógán Péterné bizottsági tag

Lencsésné Gál Mária bizottsági tag

**Berettyóújfalui Polgármesteri Hivatal részéről:**

Muraközi István polgármester

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Kovács Lászlóné igazgatási irodavezető

Dézsi Ferencné pénzügyi irodavezető

Mile Sándor jegyzőkönyvvezető

A Pénzügyi Bizottság ülésének levezető elnöke Csarkó Imre volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel határozatképes. A levezető elnök elmondta, hogy a bizottsági ülés meghívójában 6 napirendi pont szerepel. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

Az ülés kezdete: 1729

**Az ülés napirendje:**

1./ Előterjesztés az önkormányzat és intézményei 2022. évi belső ellenőrzési tervének elfogadására (8.)

**Előterjesztő:** Dr. Körtvélyesi Viktor jegyző

2./ Előterjesztés a COVID-19 betegséggel összefüggésben keresőképtelen önkormányzati dolgozók részére a táppénz és a munkajövedelem közötti különbözet megfizetésére (13.)

**Előterjesztő:** Muraközi István polgármester

3./ Előterjesztés a berettyóújfalui 3682 hrsz.-ú ingatlan értékesítéséről (14.)

**Előterjesztő:** Muraközi István polgármester

4./ Előterjesztés a berettyóújfalui 3019 hrsz.-ú ingatlan értékesítéséről (15.)

**Előterjesztő:** Muraközi István polgármester

5./ Előterjesztés a berettyóújfalui 4267 hrsz.-ú ingatlan értékesítéséről (16.)

**Előterjesztő:** Muraközi István polgármester

6./ Előterjesztés az Interreg V-A Románia-Magyarország ROHU394 – BETTER HEALTH BETTER LIFE programhoz történő kapcsolódásról (17.)

**Előterjesztő:** Muraközi István polgármester

**1. Napirend:** Előterjesztés az önkormányzat és intézményei 2022. évi belső ellenőrzési tervének elfogadására

**Dr. Körtvélyesi Viktor jegyző** szóbeli kiegészítésében elmondta, hogy a jövő évi belső ellenőrzési tervre egy három pontos javaslatot fogalmaztak meg. Az ellenőrzési terv a Bihari Szociális Szolgáltató Központot, a Berettyó Kulturális Központot, illetve a gyermekvédelmi ellátásokat érinti. Remélhetőleg a belső ellenőrzés mindent rendben fog találni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**36/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

**a)**

2022. évi belső ellenőrzési tervre vonatkozó kockázatelemzés

Kockázatelemzés során az egyes ellenőrzési területek öt értékelési szempont alapján kerülnek értékelésre. Az értékelési szempontok a következők: ellenőrzési környezet, ellenőrzés gyakorisága, kötelező ellenőrzések, pénzügyi hatás és dokumentált folyamatok. Az egyes szempontokra 1-5 pontszámok adhatók. A szempontokra adott pontszámokat megszorozzuk a szempontok súlyozási értékével, majd ezen számok összeadásával kapjuk meg az adott ellenőrzési terület kockázati értékét. 1-30 érték alacsony, 31-50 érték közepes, 51 feletti érték pedig magas kockázatot jelent.

| Ellenőrzési területek | Ellenőrzési környezet | Ellenőrzés gyakorisága | Kötelező ellenőrzések | Pénzügyi hatás | Dokumentált folyamatok | Kockázati érték |
| --- | --- | --- | --- | --- | --- | --- |
| Pontozás: 1-5  Súlyozási érték: 3 | Pontozás: 1-5  Súlyozási érték: 2 | Pontozás:1-5  Súlyozási érték: 5 | *Pontozás: 1-5*  *Súlyozási*  *érték: 5* | Pontozás: 1-5  Súlyozási érték: 4 |  |
| Finanszírozáshoz szükséges támogatási igények megalapozottsága a Bihari Szociális Szolgáltató Központ tekintetében a 2022. évre vonatkozóan | 1 | 2 | 3 | 5 | 1 | 51 |
| Nem Európai Uniós támogatások felhasználásának jogszerűsége a Berettyó Kulturális Központ tekintetében 2021-2022. évre vonatkozóan | 1 | 2 | 3 | 5 | 1 | 51 |
| A szociális ellátások, ezen belül a gyermekvédelmi ellátások jogszerűsége 2022. évre vonatkozóan. | 1 | 2 | 3 | 5 | 1 | 51 |

Értékelési módszer:

* Ellenőrzési környezet: 5-öst adunk annak jelzésére, hogy a korábbi ellenőrzések hibát tártak fel az adott területen. 1 jelzi, hogy nem várható jelentős ellenőrzési probléma.
* Ellenőrzés gyakorisága: 5-öst alkalmazunk annak jelzésére, hogy a területet célszerű évente ellenőrizni, 1 pontszám annak jelzésére, hogy hogy ezt a területet 1 éven belül ellenőriztük.
* Kötelező ellenőrzések: 1 pontot adunk, ha ezt az ellenőrzést jogszabály követeli meg, 5 pont ha a szervezet vezetője javasolja.
* Pénzügyi hatás: 5-öst adunk, ha a területnek közvetlen hatásai vannak a bevételek, illetve költségek alakulására.
* Dokumentált folyamatok: 5-öst adunk, ha helyi szinten nem megfelelő a belső ellenőrzés, 1-est, amennyiben folyamatosan alkalmaznak belső ellenőrt.

**b)**

Berettyóújfalu Város Önkormányzata Képviselő-testülete az Önkormányzat 2022. évi belső ellenőrzési tervét az alábbiak szerint jóváhagyja:

1.számú ellenőrzés

|  |  |
| --- | --- |
| **Az ellenőrzés tárgya:** | Finanszírozáshoz szükséges támogatási igények megalapozottsága a Bihari Szociális Szolgáltató Központ tekintetében a 2022. évre vonatkozóan |
| **Az ellenőrizendő időszak:** | 2022. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2022. II. negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

2. számú ellenőrzés

|  |  |
| --- | --- |
| **Az ellenőrzés tárgya:** | Nem Európai Uniós támogatások felhasználásának jogszerűsége a Berettyó Kulturális Központ tekintetében 2021-2022. évre vonatkozóan |
| **Az ellenőrizendő időszak:** | 2021-2022. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2022. III. negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

3. számú ellenőrzés

|  |  |
| --- | --- |
| **Az ellenőrzés tárgya:** | A szociális ellátások, ezen belül a gyermekvédelmi ellátások jogszerűsége 2022. évre vonatkozóan |
| **Az ellenőrizendő időszak:** | 2022. |
| **Az ellenőrzés típusa:** | Szabályszerűségi ellenőrzés, rendszer ellenőrzés |
| **Az ellenőrzés módszerei:** | Dokumentumok, nyilvántartások ellenőrzése, helyszíni ellenőrzés |
| **Az ellenőrzés tervezett ütemezése:** | 2022. IV negyedév |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 5 ellenőri nap |

**Határidő:** 2021. november 25.

**Felelős:** Dr. Zákány Zsolt bizottsági elnök

**2. Napirend:** Előterjesztés a COVID-19 betegséggel összefüggésben keresőképtelen önkormányzati dolgozók részére a táppénz és a munkajövedelem közötti különbözet megfizetésére

**Muraközi István polgármester** szóban hozzátette, hogy 2020. december 15-én a koronavírus-járvány 3. hullámának felfutó szakaszában, amikor a Képviselő-testület nem ülésezett, a vészhelyzeti felhatalmazás alapján a Képviselő-testület feladat- és hatáskörében meghozott egyedi döntéssel arról döntött, hogy az önkormányzat, az általa fenntartott intézmények és gazdasági társaságok dolgozói esetében, hogyha valaki táppénzre kényszerül a koronavírussal történő megbetegedés, vagy karantén kötelezettség miatt, akkor a táppénz és a munkajövedelem közötti különbözetet az önkormányzat kifizeti. Ezt a döntést azért hozta meg, mert akkor a védekezés kulcsa nem volt meg. Azóta a helyzet annyit változott, hogy a védőoltás felvételével mindenki tehet azért, hogy védetté tegye magát. Menet közben a polgármesterek lehetőséget kaptak arra, hogy a munkavállalók részére kötelezővé tegyék a védőoltást. Ezzel kapcsolatban azt a döntést hozta, hogy a védőoltást nem teszi kötelezővé, viszont a táppénz és a munkabér közötti különbözet vonatkozásában meghozott döntést felülírja. Aki a továbbiakban táppénzre kerül, de felvette a védőoltást, vagyis védettségi igazolvánnyal rendelkezik, illetve átesett a betegségen, azoknak a munkavállalóknak az önkormányzat a táppénz és a munkajövedelem közötti különbözetet a továbbiakban is megtéríti. Ha valaki nem veszi fel a védőoltást, a munkahelyén hátrányos megkülönböztetés nem éri, viszont, ha a koronavírus miatt táppénzre kényszerül, akkor ebben az esetben a táppénz és a munkajövedelem közötti különbözetet az önkormányzat nem fizeti meg. Ezzel a döntéssel ösztönözni kívánják a dolgozókat, hogy sokkal jobban megéri felvenni a védőoltást.

**Gógán Péterné** kérdést tett fel arra vonatkozóan, hogy ez a döntés a Bihari Szociális Szolgáltató Központra is vonatkozik? A felsorolt intézmények között a BSZSZK nem szerepel.

**Dr. Körtvélyesi Viktor jegyző** válaszában elmondta, hogy azért nem szerepel, mert a BSZSZK a Bihari Önkormányzatok Többcélú Kistérségi Társulása által fenntartott intézmény. Hasonló előterjesztést fog tárgyalni a holnapi nap folyamán a BÖTKT.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 1 nem, 0 tartózkodás mellett az alábbi határozatot hozta:

**37/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a 222/2020. (XII. 15.) önkormányzati határozatot visszavonja.

**Határidő:** 2021. november 25.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 1 nem, 0 tartózkodás mellett az alábbi határozatot hozta:

**38/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete úgy dönt, hogy az önkormányzat fenntartásában lévő költségvetési intézmények, valamint az önkormányzat egyszemélyes gazdasági társaságainak munkavállalói, közalkalmazottjai, köztisztviselői tekintetében azon személyek részére, akik a jelen határozat elfogadásának időpontjától számítva a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzet időtartama alatt:

* a SARS-CoV-2 koronavírussal nem fertőzöttek, de a COVID-19 betegséggel kapcsolatban járványügyi megfigyelés, járványügyi elkülönítés (karantén) alatt állva keresőképtelen állományba kerülnek,
* a SARS-CoV-2 koronavírussal annak ellenére megfertőződnek, hogy az oltottság tényét igazoló dokumentummal, koronavírus elleni védettség igazolására alkalmas érvényes védettségi igazolvánnyal (applikáció) rendelkeznek,

a keresőképtelenségük időtartamára folyósítandó táppénz ellátáson felül fennmaradó munkabér -, valamint illetménykülönbözetet az önkormányzat saját költségvetéséből megfizeti.

**Határidő:** 2021. november 25.

**Felelős:** Dr. Zákány Zsolt bizottsági elnök

**3. Napirend:** Előterjesztés a berettyóújfalui 3682 hrsz.-ú ingatlan értékesítéséről

**Muraközi István polgármester** szóbeli kiegészítésében elmondta, hogy egyben beszélne a következő három előterjesztésről, mivel három különböző ingatlanról van szó, melyeket értékesíteni szeretnének. Saját forrásból az önkormányzat nem tud ezekkel mit kezdeni, ezért az ingatlanforgalmi értékbecslő által megállapított árakon versenytárgyalás útján történő értékesítésre kívánják meghirdetni az ingatlanokat. Az ingatlanokhoz kapcsolódó értékbecslések az előterjesztésekhez mellékletben csatolásra kerültek.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**39/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező belterület 3682 hrsz.-ú, a természetben Berettyóújfalu, Budai Nagy Antal utca 3. szám alatti, 426 m2 területű, az ingatlan-nyilvántartásban kivett lakóház, udvar, gazdasági épület művelési ágú, a valóságban beépítetlen terület ingatlanát nettó 1.700.000.-Ft induló vételáron versenytárgyalás útján. A megállapított vételár alatt az ingatlan nem értékesíthető.

**Határidő:** 2021. november 25.

**Felelős:** Dr. Zákány Zsolt bizottsági elnök

**4. Napirend:** Előterjesztés a berettyóújfalui 3019 hrsz.-ú ingatlan értékesítéséről

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**40/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező belterület 3019 hrsz.-ú, a természetben Berettyóújfalu, Csokonai utca 6. szám alatti, 252 m2 területű, az ingatlan-nyilvántartásban kivett lakóház, udvar művelési ágú, a valóságban beépítetlen terület művelési ágú ingatlanát nettó 1.400.000.-Ft induló vételáron versenytárgyalás útján. A megállapított vételár alatt az ingatlan nem értékesíthető.

**Határidő:** 2021. november 25.

**Felelős:** Dr. Zákány Zsolt bizottsági elnök

**5. Napirend:** Előterjesztés a berettyóújfalui 4267 hrsz.-ú ingatlan értékesítéséről

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**41/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező belterület 4267 hrsz.-ú, a természetben Berettyóújfalu, Akácos utca 13. szám alatti, 1072 m2 területű, az ingatlan-nyilvántartásban kivett lakóház, udvar, gazdasági épület művelési ágú, a valóságban beépítetlen terület ingatlanát nettó 4.000.000.-Ft induló vételáron versenytárgyalás útján. A megállapított vételár alatt az ingatlan nem értékesíthető.

**Határidő:** 2021. november 25.

**Felelős:** Dr. Zákány Zsolt bizottsági elnök

**6. Napirend:** Előterjesztés az Interreg V-A Románia-Magyarország ROHU394 – BETTER HEALTH BETTER LIFE programhoz történő kapcsolódásról

**Muraközi István polgármester** szóban hozzátette, hogy 2021. októberében, azaz az elmúlt hónap végén érkezett megkeresés a Bihar Megye Prefektus Intézményétől, miszerint egy már megnyert pályázatnak a magyarországi partnere visszalépett annak a megvalósításától, és mivel ez egy határon átnyúló projekt, mindkét országból kell egy partner. Berettyóújfalut keresték meg, mivel már több pályázatban is együttműködött már az önkormányzat különböző határmenti intézményekkel. Most egy utolsó lehetőség van ehhez a pályázathoz csatlakozni. Úgy gondolják, hogy több, mint 722.000 eurónyi pályázati forrás kellő motiváció az önkormányzat számára. A pályázatnak 5%-os önereje van, ami nagyjából 36.000 eurót jelent, ezzel pedig egy nagyon komoly egészség prevenciós, tájékoztató és információs, illetve nem utolsó sorban eszköz-beszerzésre lehetőséget biztosító pályázathoz lehetne csatlakozni. Magyar félként, Berettyóújfalu város önkormányzata csak úgy vállalná a csatlakozást, ha az eredeti költségvetést át lehet dolgozni. Szeretnék a helyben élők egészségügyi szolgáltatásokhoz való hozzáférését javítani, ami azt jelenti, hogy egészségnapokat, információs szűrővizsgálatokat tartanának minden korosztály számára, illetve ezen felül nagyon fontosnak tartják az alapellátásban dolgozó valamennyi kollégának, tehát a felnőtt háziorvosoknak, a gyermekorvosoknak, a védőnőknek és fogorvosoknak egy komoly, legalább a pályázati összeg felét kitevő eszközbeszerzés megvalósítását.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**42/2021. (XI. 23.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Interreg V-A Románia-Magyarország ROHU394 – BETTER\_HEALTH\_BETTER\_LIFE Programhoz kíván kapcsolódni a következő finanszírozási feltételekkel:

* 722.097,40 EUR ebből
  + 613.782,79 EUR ERFA tartalom
  + 72.209,74 EUR hazai társfinanszírozás
  + 36.104,87 EUR önerő

A pályázatban történő részvétel esetén az önerő összege a 2022-2023. költségvetési években betervezésre kerül.

A Képviselő-testület felhatalmazza a polgármestert a projekttel kapcsolatos dokumentumok aláírására.

**Határidő:** 2021. november 25.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1744 perckor bezárta.

k.m.f.

Csarkó Imre Lencsésné Gál Mária

Pénzügyi Bizottság Tagja Pénzügyi Bizottság Tagja

Mile Sándor

jegyzőkönyvvezető